În perimetrul străzilor Mihail Kogălniceanu și Ion Creangă, nu puteai trece strada fără să te uzi sau să ridici pantalonii. Alții se întorceau să găsească alt drum, dar au fost și din cei care au cutezat să meargă prin ape, transmite observatorul.md.
De fapt după fiecare ploaie mai măricică, regiunea din preajma Parcului “Mihai Eminescu” din municipiul Soroca, se umple de ape pluviale care nu reușesc să se reverse prin canalele municipale ce duc spre Nistru. Cu toate că pe străzile Ion Creangă și Gheorghe Asachi au fost renovate anterior canalele de evacuare și s-au băgat bani buni în ele, s-au evacuat camioane de nămol, dar acestea nu fac față șuvoaielor de apă ce se adună în zonă.